# data[].attributes.body
בשיעור היום דנו בגישה השיקומית והבנתי לעומק מה נדרש ממטופל שצריך להסתגל לתפקודי הגוף החדשים שלו ולהצליח להחזיר לעצמו עצמאות בתחומים שונים. אני יכולה לראות את עצמי משתמשת בגישה זו בעתיד המקצועי שלי ואני שמחה לקבל עוד כלים פרקטים לטיפול.

# data[].attributes.body
כמו שאמרתי בעבר, מרתק אותי תחום השיקום הקוגניטיבי ולכן השיעור היה מלמד וחשוב בעיני. שמחתי ללמוד על אסטרטגיות שיקום נוספות והרגשתי שניתנים לי כלים פרקטים איתם אוכל לעזור למטופלים בעתיד, כמו שלבים בהם אפשר להתקדם בטיפול, סכמות טיפול ברורות ודוגמאות ספציפיות בהן אפשר להשתמש.

# data[].attributes.body
היום השיעור הועבר ע"י ד"ר יעל להב, ועסק בויסות רגשי ובטיפול DBT. אהבתי את שיטת טיפול זו עוד כשיעל לימדה אותנו בשנה הראשונה עליה. אני מאוד מתחברת באופן אישי למיינדפולנס ועניין אותי מאוד ללמוד עוד בנושא, בנוסף אהבתי את החלוקה לחושים וכיצד אפשר להיעזר בכל אחד מהם על מנת להגיע לויסות רגשי נכון.

# data[].attributes.body
היום היה שיעור סיכום של הסמסטר והצגת תיאורי מקרה, שזה עזר לי לעשות קצת סדר ולרענן את מה שלמדנו.

# data[].attributes.body
בשיעור היום למדנו על מודל המוגבלות הקוגניטיבית. אהבתי את העובדה שישנה חלוקה לרמות ושישנה תשומת לב לפרטים קטנים אך חשובים שיכולים לעזור למטופל בשיקום. החל מהרמה הראשונה, שבה אדם נמצא במצב שכמעט ואינו מתפקד, עדיין יש מה לעשות ואיך לעזור לו. עם זאת גם היה עצוב לחשוב על האנשים שנמצאים ברמה כזו ולהבין שלא כולם מצליחים להשתקם ממנה גם עם עזרתנו.

# data[].attributes.body
היום למדנו על גישות טיפול מוטורי בנזק מוחי, הגישה הייתה בעיניי יותר ניתנת ליישום מגישות אחרות שלמדנו עד כה. מאוד מסקרן אותי נוירולוגיה באופן כללי ואני נהנית ללמוד על המוח ותכונותיו, אשמח בעתיד לעסוק בתחום של שיקום לאחר נזק מוחי ולכן שמחתי שלמדנו על גישה זו היום ואני מרגישה שרכשתי כלים שעשויים לעזור לי בעתיד בתחום זה.

# data[].attributes.body
היום למדנו על הגישה הפסיכודינמית, הרגשתי שמה שבאמת עזר לי להבין את עיקר הגישה היה תיאורי המקרה. באופן כללי אני לומדת יתר טוב ומפנימה כאשר אני מבינה איך זה אמור להתבצע בפועל וככל שאנחנו מתקדמים בתואר אנחנו מתעסקים בפועל יותר ויותר ואני שמחה על כך.

# data[].attributes.body
השיעור התעסקנו במודל ה-IRM,  ודשנו בייחודיות של המקצוע שלנו ששם דגש על הקשר בין המטפל לבין המטופל. בעיניי, אם קשר זה הוא אמין ומבוסס הוא יכול לשנות את כל הפנים של הטיפול . אחת מן הסיבות שבגללן בחרתי בתואר זה.

# data[].attributes.body
את השיעור היום העבירה ד"ר אורית ברט, ונושא השיעור היה אינטגרציה סנסורית. השיעור היה מעניין מאוד, יש לי עוד הרבה ללמוד בנוגע לנושא הויסות החושי ושמחתי שהשיעור התעסק בזה ואני אשמח להעמיק במערכות פרפריוצפטיביות ווסטיבולריות בהמשך התואר.

# data[].attributes.body
את השיעור היום העבירה לנו יעלי יעקובי, שהיה כיף להקשיב לה. השיעור עסק בפירוש הסובייקטיבי שלנו לכאב וסבל בלתי נמנעים. אני מאמינה כבר שנים רבות שיש לחשיבה שלנו את היכולת לווסת ולשלוט על כאב ואפילו חולי, ושיש חשיבות רבה לגורם המנטלי המסתתר מאחורי מחלות ומכאובים.

# data[].attributes.body
היום הצגנו בכיתה מאמר על הגישה הביומכנית, הרגשתי שמאוד התחברנו למאמר וללקחים ממנו והצלחנו להעביר את זה גם בהצגה שלנו וגם דרך המצגת. נהניתי מההצגה ומהתגובות החיוביות לגביה, עם כל מאמר כזה אני מרגישה שהזיקה שלי למקצוע מתחזקת .

# data[].attributes.body
היום הצגנו את האבחונים בכיתה, אני הייתי בכיתה של סמר, הרגשתי שלא הלך לי הכי טוב שיכל ללכת למרות ההתכוננות הרבה, אולי בגלל הלחץ שהורגש לפני. סך הכל לפי המשוב שקיבלנו ההצגה הייתה טובה, אך ישנן מספר הערות חשובות שכדאי שאתעמק בהן ואלמד לפעמים הבאות.

# data[].attributes.body
השיעור היום היה עם מיכל, שאנחנו כבר מכירות משנה שעברה, נהניתי לחזור ולשמוע אותה מרצה לנו. הוצגו בשיעור שאלות שאני כתבתי בנוגע למאמר והאבחון שהוצג של איכות החיים הוא האבחון שאני מציגה בשבוע הבא, לכן היה שיעור מעניין במיוחד והרגשתי שאני מבינה לעומק את החומר.

# data[].attributes.body
בשיעור זה התעסקנו בתיאוריה הפסיכומטרית, והמשכנו ללמוד מושגים כמו תוקף ומהימנות. מושגים אלו עלו כבר בקורסים קודמים אך לא היו לי ברורים עד הסוף ולכן שמחתי שאנו מדייקים אותם.

# data[].attributes.body
התחלנו לעסוק בכלים מעשיים וללמוד על דרכי יישום של המקצוע, החומר היה תיאורטי עד עכשיו והרגשתי שנחוץ לי החיבור למה שעושים בפועל, למשל שימוש בכלים מקצועיים כמו כלי אבחון והערכות.

# data[].attributes.body
היום הראשון ללימודים, היום עשינו חזרה כללית ורענון של שיעור יסודות של שנה א' והודגשו בפנינו ההבדלים בין מה שלמדנו אז למה שנלמד השנה - השנה נתמקד יותר במודלים מעשיים, פרקטים שאפשר לממש כמטפלות בעתיד.